ALAQUÀS REALITZA UN TRACTAMENT EN ELS ARBRES D'ESPÈCIE MÈLIA
05/09/2024

# ALAQUÀS REALITZA UN TRACTAMENT EN ELS ARBRES D'ESPÈCIE MÈLIA

*   05/09/2024
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=22218

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22218%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20REALITZA%20UN%20TRACTAMENT%20EN%20ELS%20ARBRES%20D%27ESP%C3%88CIE%20M%C3%88LIA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22218/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22218/05092024whatsapp_image_2024-09-05_at_10_06_35_1__Form_4.jpg)](https://www.alaquas.org/ficheros/documentos/2024/2/22218/05092024whatsapp_image_2024-09-05_at_10_06_35_1__Form_10.jpg "<a href='https://www.alaquas.org/ficheros/documentos/2024/2/22218/05092024whatsapp_image_2024-09-05_at_10_06_35_1__Form_10.jpg' target=_blank><i class='fa fa-external-link' aria-hidden='true'></i>.ALAQUÀS REALITZA UN TRACTAMENT EN ELS ARBRES D'ESPÈCIE MÈLIA</a>")

Amb aquest tractament s'eliminarà la plaga que està afectant aquests arbres i que està provocant la caiguda de les seues fulles per tal de generar les menors molèsties a les i els veïns

 L’Ajuntament d’Alaquàs ha iniciat hui dijous 5 de setembre un tractament en l’arbrat d’espècie mèlia ubicat en diferents zones del municipi com el carrer Sant Rafel, avinguda Camí Vell de Torrent o carrer Fons, entre d’altres. Es tracta d’un arbre molt freqüent en jardins i avingudes de la zona mediterrània que es caracteritza per l'aroma que desprenen les seues flors.

 L’objectiu d’aquesta actuació és eliminar la plaga que està infectant aquests arbres i minimitzar els problemes que genera a la ciutadania a causa de la caiguda de les fulles d’aquests arbres i la melassa que desprenen. Per això, fins que s’ha pogut realitzar el tractament, els serveis de neteja municipals han incrementat la neteja dels carrers amb el camió cisterna.

 Des de fa un parell d’anys, en tota la zona mediterrània s’ha detectat la presència d’una plaga nova que afecta a arbres com les mèlies. Fins fa poc, aquests arbres tenien molts pocs problemes, però la nova situació relacionada amb el canvi climàtic està generant un canvi radical en la gestió d’aquests arbres. L’augment considerable de les temperatures així com la disminució de les pluges han generat un estrés hídric molt acusat. Aquest estrés s’ha transformat en un debilitament dels arbres i la plaga, a més de debilitar l’arbre, i per això estan perdent les fulles abans d’hora, també genera una melassa, una secreció viscosa molt rica en sucres i proteïnes que genera els problemes de brutícia als carrers.